શું તમારા ખેતરમાં પણ ઉંદરનો ત્રાસ છે? શું એ ઉંદર કે ફૂગ તમારો મગફળી કે મકાઈનો પાક બગાડે છે? જો જવાબ હામાં હોય તો હવે તમારે ચિંતા કરવાની કોઈ જરૂર નથી. સાબરકાંઠાના ખેડબ્રહ્મા પાસે આવેલ ગામના રવજીભાઈ પટેલ નામના આ ખેડૂતે સતત ત્રણ વર્ષ આ પ્રયોગ કર્યા બાદ એક વીડિયો બનાવ્યો છે. રવજીભાઈના આ હિંગ અને છાસના પ્રયોગથી માત્ર ઉંદર કે ફૂગ જ દૂર નહીં થાય પણ તમારી જમીનની ફળદ્રુપતા પણ વધશે જ. તેમના કહ્યા મુજબ તમે હિંગનો પાવડર લઈને 50-50 ગ્રામની બે પોટલીઓ બનાવીને તેને ખેતરમાં રહેલી નીંક એટલે કે ઢાળિયામાં પાણી સાથે મિક્સ થાય તે રીતે બાંધી દો. આ હિંગ સાથેનું પાણી જ્યારે ખેતરમાં જશે ત્યારે તેમાંથી ઉંદર તો ભાગશે સાથે જ અન્ય લાભ પણ થશે જ. આ ઉપરાંત તમે એકદમ ખાટી છાસ પણ આ જ રીતે પાણીમાં ટીંપે ટીંપે મેળવીને ફૂગ કે અન્ય જીવાતથી પણ રાહત મેળવી શકો છો.જો તમારે એક વીઘા ખેતરમાં પાણી પાવાનું હોય તો તેમાં લગભગ 10 લીટર જેટલી ખાટી છાસ મેળવજો. જો તમને પણ રવજીભાઈનો આ ખુબ જ સસ્તો અને અસરકારક પ્રયોગ ગમે તો ચોક્કસ તેને શૅર કરજો જેથી ગુજરાતના ખૂણે ખૂણે રહેલા અન્ય ખેડૂભાઈઓ પણ આની જાણકારી મેળવીને તેનો લાભ લે.